Diari Oficial de la Generalitat Valenciana


Sumari del DOGV 6576, del 29-07-2011 (2011/8458)

RESOLUCIÓ de 28 de juliol de 2011, del president de la Generalitat, per la qual delega determinada atribució en la consellera de Presidència i vicepresidenta del Consell.
--------------------------------------------------------------------------------------------------------------------------------------------------------------------------

### Dades del document

Número de DOGV
:   6576

Data del DOGV
:   29-07-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/8458


Data del document
:   28-07-2011

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Conselleria de Presidència
    * delegació de poders
    * competència administrativa

RESOLUCIÓ de 28 de juliol de 2011, del president de la Generalitat, per la qual delega determinada atribució en la consellera de Presidència i vicepresidenta del Consell. [2011/8458]  
Mitjançant el Decret 5/2011, de 21 de juny, del president de la Generalitat, s'han determinat les conselleries en què s'organitza l'administració de la Generalitat.  
A fi de dotar de major agilitat la gestió dels assumptes la competència de la qual té assignada la Presidència de la Generalitat, i d'acord amb el principi d'eficàcia que regeix l'actuació de les administracions públiques, es considera oportú delegar en la consellera de Presidència i vicepresidenta del Consell l'exercici de la competència de nomenament i cessament del personal eventual del Gabinet del President de la Generalitat.  
En virtut d'això i de conformitat amb el que disposa l'article 19.3 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, en relació amb l'article 63 de la Llei del Consell, i en els articles 13 i 14 de la Llei de Règim Jurídic de les Administracions Públiques i del Procediment Administratiu Comú, resolc:  
  
  
Primer   
Delegar en la consellera de Presidència i vicepresidenta del Consell l'exercici de la facultat de nomenament i cessament del personal eventual al servei del president de la Generalitat, així com el nomenament i cessament del personal eventual de l'oficina de suport regulada en l'article 3.1 de la Llei 6/2002, de 2 d'agost, de la Generalitat, d'Estatut dels Expresidents de la Generalitat.  
  
Segon   
En tots aquells supòsits en què es faça ús de la present delegació, s'haurà de fer constar expressament aquesta circumstància en la resolució que s'adopte, així com la menció del Diari Oficial de la Comunitat Valenciana en què ha sigut publicada, i es consideraran dictats els dits actes per l'òrgan delegant.   
  
Tercer   
La present delegació podrà ser revocada en qualsevol moment per l'òrgan delegant de conformitat amb el que estableix l'article 63.5 de la Llei del Consell, i en l'article 13.6 de la Llei de Règim Jurídic de les Administracions Públiques i del Procediment Administratiu Comú.  
  
L'atribució delegada en la present resolució podrà ser avocada en els termes i amb els requisits que estableix l'article 14 d'aquesta última norma.  
  
Quart  
Queda revocada la delegació de la facultat de nomenament i cessament del personal eventual al servei del president de la Generalitat efectuada per la Resolució de 27 de juny de 2011, del president de la Generalitat.  
  
Cinqué  
La present resolució tindrà efectes des del dia que es publique en el Diari Oficial de la Comunitat Valenciana.  
  
València, 28 de juliol de 2011.- El president de la Generalitat: Alberto Fabra Part.